Հավելված

Հաստատված է՝

վարչապետի աշխատակազմի ղեկավարի

2021 թ. մարտի 3-ի N 351 -Լ հրամանով

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՎԱՐՉԱՊԵՏԻ ԱՇԽԱՏԱԿԱԶՄԻ ԱՆՎՏԱՆԳՈՒԹՅԱՆ ԽՈՐՀՐԴԻ ԳՐԱՍԵՆՅԱԿԻ ՌԱԶՄԱԿԱՆ ԱՆՎՏԱՆԳՈՒԹՅԱՆ ՎԱՐՉՈՒԹՅԱՆ ՏԵՂԵԿԱՏՎԱԿԱՆ ՔԱՂԱՔԱԿԱՆՈՒԹՅԱՆ ԵՎ ԿԻԲԵՌԱՆՎՏԱՆԳՈՒԹՅԱՆ ԲԱԺՆԻ ՊԵՏ**

|  |
| --- |
| **1. Ընդհանուր դրույթներ** |
| **1.1 Պաշտոնի անվանումը, ծածկագիրը**  Վարչապետի աշխատակազմի անվտանգության խորհրդի գրասենյակի (այսուհետ՝ Գրասենյակ) ռազմական անվտանգության վարչության (այսուհետ՝ Վարչություն) տեղեկատվական քաղաքականության և կիբեռանվտանգության բաժնի (այսուհետ` Բաժին) պետ (ծածկագիրը՝ 06-Գ25-30.3-Ղ3-3):  **1.2 Ենթակա և հաշվետու է** Բաժնի պետն անմիջական ենթակա և հաշվետու է Վարչության պետին:  **1.3 Ենթակա և հաշվետու պաշտոններ**  Բաժնի պետին անմիջական ենթակա և հաշվետու է Բաժնի ավագ մասնագետը:  **1.4 Փոխարինող պաշտոնի կամ պաշտոնների անվանումները**  Բաժնի պետի բացակայության դեպքում նրան փոխարինում է Վարչության Բաժինների պետերից մեկը:  **1.5 Աշխատավայրը** Հայաստան, ք. Երևան, Կենտրոն վարչական շրջան, Մարշալ Բաղրամյան պող. 24 |
| **2.Պաշտոնի բնութագիրը**  **2.1 Աշխատանքի բնույթը, իրավունքները, պարտականությունները**  1. ապահովում է Հայաստանի Հանրապետության տեղեկատվական քաղաքականության և կիբեռանվտանգության ոլորտում ազգային անվտանգությանն ուղղված գլոբալ և տարածա­շրջանային սպառնալիքների, ինչպես նաև ոլորտի միջազգային արդի մարտահրավերների վերհանումը, փորձագիտական վերլուծությունը, մշտադիտարկումը և գնա­հա­տումը, դրանց հակազդմանն ուղղված առաջարկությունների ներկայացումը, ինչպես նաև հայեցակարգերի, ծրագրերի և ռազմավարությունների մշակ­ման աշխատանքները.  2․ ապահովում է Հայաստանի Հանրապետության տեղեկատվական քաղաքականության և կիբեռանվտանգության սպառնալիքների և մարտահրավերների վերհանման նպատակով հասանելի տեղեկատվության մշտադիտարկման աշխատանքները.  3․ ապահովում է միջազգային հարթակներում Հայաստանի Հանրապետության տեղեկատվական քաղաքականության և կիբեռանվտանգության ոլորտի ազգային շահերըպաշտպա­նելու նպատակով` Հայաստանի Հանրապետության ներգրավման հնարավորու­թյունների ուսումնասիրությունը.  4. ապահովում է տարածաշրջանային և միջազգային կազմակերպությունների, ինչպես նաև տեղեկատվական քաղաքականության և կիբեռանվտանգության հարցերը համակարգող կառույցների հետ երկկողմ ու բազմակողմ ձևաչափով համագործակցության աշխատանքները.  **5.** ապահովում է երկկողմ, բազմակողմ համագործակցության շրջանակներում և այլ ձևաչափերով տեղեկատվական քաղաքականության և կիբեռանվտանգության միջոցառումներին մասնակցությունը.  6. ապահովում է Հայաստանի Հանրապետության տեղեկատվական քաղաքականության և կիբեռանվտանգության ապահովման հարցերով Անվտանգության խորհրդի (այսուհետ՝ Խորհուրդ) նիստերի համար անհրաժեշտ նյութերի հավաքագրման, մշակման և նախապատրաստման, ինչպես նաև Խորհրդի գործունեության տարեկան ծրագրում ներառվող հարցերի վերաբերյալ առաջարկությունների ներկայացման աշխատանքները.  7. ապահովում է Գրասենյակի կանոնադրական խնդիրների և գործառույթների ապահովմանն ուղղված միջոցառումների ծրագրման, նախապատրաստման և իրականացման վերաբերյալ Բաժնի իրավասություններից բխող առաջարկությունների ներկայացման, ինչպես նաև հանձնախմբերի և աշխատանքային խմբերի բնականոն գործունեությունը, խորհրդակցությունների, նիստերի և հանդիպումների նախապատրաստման և դրանց արձանագրությունների կազմման աշխատանքները:  **Իրավունքները**   * համապատասխան մարմիններից պահանջել և ստանալ անհրաժեշտ տեղեկատվություն. * համապատասխան մարմիններից ստանալ մասնագիտական կարծիքներ ու առաջարկություններ. * համապատասխան մարմինների ներկայացուցիչների հետ կազմակերպել աշխատանքային քննարկումներ:   ***Պարտականությունները***   * ուսումնասիրել տեղեկատվական քաղաքականության և կիբեռանվտանգության ապահովմանն ու զարգացմանն առնչվող իրավական ակտերի նախագծերը, փաստաթղթերը, դրանց իրականացման արդյունավետությունը և ներկայացնել համապատասխան առաջարկություններ. * ուսումնասիրել և ամփոփել տեղեկատվական քաղաքականության և կիբեռանվտանգության ապահովմանն ընթացքում ի հայտ եկած խնդիրներն ու մարտահրավերները. * ուսումնասիրել տեղեկատվական քաղաքականության և կիբեռանվտանգության ապահովմանն ու զարգացման ոլորտում տիրող իրավիճակի վերաբերյալ տեղեկատվությունը, այդ ոլորտում կատարվող աշխատանքները և ներկայացնել համապատասխան առաջարկություններ։ |
| **3.Պաշտոնին ներկայացվող պահանջները**  **3.1 Կրթություն, որակավորման աստիճանը**  Բարձրագույն կրթություն  **3.2 Մասնագիտական գիտելիքները** Ունի գործառույթների իրականացման համար անհրաժեշտ գիտելիքներ:  **3.3Աշխատանքային ստաժը, աշխատանքի բնագավառում փորձը**  Հանրային ծառայության առնվազն երեք տարվա ստաժ կամ չորս տարվա մասնագիտական աշխատանքային ստաժ կամ ազգային անվտանգության կամ պաշտպանության կամ միջազգային կապերի (միջազգային հարաբերությունների) կամ համակարգչային համակարգերի մշակման և վերլուծության կամ համակարգչային համակարգերի ճարտարագիտության կամ ծրագրավորման անվտանգության բնագավառում չորս տարվա աշխատանքային ստաժ:  **3.4Անհրաժեշտ կոմպետենցիաներ** **Ընդհանրական կոմպետենցիաներ**   * Աշխատակազմի կառավարում * Քաղաքականության վերլուծություն, մոնիթորինգ * Որոշումների կայացում * Ծրագրերի կառավարում * Խնդրի լուծում * Բարեվարքություն   **Ընտրանքային կոմպետենցիաներ**   * Փոփոխությունների կառավարում * Կոնֆլիկտների կառավարում * Ժամանակի կառավարում * Ելույթների նախապատրաստում և կազմակերպում * Ժողովների և խորհրդակցությունների կազմակերպում և վարում * Փաստաթղթերի նախապատրաստում |
| **4. Կազմակերպական շրջանակը**  **4.1Աշխատանքի կազմակերպման և ղեկավարման պատասխանատվությունը** Պատասխանատու է համապատասխան մարմնի կառուցվածքային ստորաբաժանման կազմում գործող կառուցվածքային միավորի աշխատանքների կազմակերպման և ղեկավարման համար։  **4.2 Որոշումներ կայացնելու լիազորությունները**  Կայացնում է որոշումներ համապատասխան մարմնի կառուցվածքային ստորաբաժանման կազմում գործող կառուցվածքային միավորի աշխատանքների կազմակերպման և ղեկավարման շրջանակներում։  **4.3 Գործունեության ազդեցությունը**  Ունի տվյալ մարմնի մեկ կառուցվածքային ստորաբաժանման գործունեության վրա ազդեցություն և իր լիազորությունների իրականացման արդյունքում այլ անձանց և մարմինների վրա ազդեցություն:  **4.4 Շփումները և ներկայացուցչությունը**  Շփվում և որպես ներկայացուցիչ հանդես է գալիս պետական մարմինների և կազմակերպությունների, օտարերկրյա պետությունների և միջազգային կազմակերպությունների ներկայացուցիչների հետ:  **4.5 Խնդիրների բարդությունը և դրանց լուծումը**  Իր լիազորությունների շրջանակներում բացահայտում, վերլուծում և գնահատում է իր կողմից ղեկավարվող կառուցվածքային միավորի գործառույթներից բխող խնդիրները և դրանց տալիս լուծումներ: |